CELEX: 32021D0680
Language: fi
Date: 2021-04-23 00:00:00
Title: Neuvoston täytäntöönpanopäätös (EU) 2021/680, annettu 23 päivänä huhtikuuta 2021, tilapäisen tuen myöntämisestä Kyproksen tasavallalle asetuksen (EU) 2020/672 nojalla työttömyysriskien lieventämiseksi hätätilassa covid-19:n leviämisen seurauksena annetun täytäntöönpanopäätöksen (EU) 2020/1344 muuttamisesta

27.4.2021   
               
               
                  FI
               
               
                  Euroopan unionin virallinen lehti
               
               
                  L 144/19
               
            
         NEUVOSTON TÄYTÄNTÖÖNPANOPÄÄTÖS (EU) 2021/680,
         annettu 23 päivänä huhtikuuta 2021,
         tilapäisen tuen myöntämisestä Kyproksen tasavallalle asetuksen (EU) 2020/672 nojalla työttömyysriskien lieventämiseksi hätätilassa covid-19:n leviämisen seurauksena annetun täytäntöönpanopäätöksen (EU) 2020/1344 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eurooppalaisen hätätilasta aiheutuvien työttömyysriskien lieventämisen tilapäisen tukivälineen (SURE) perustamisesta covid-19:n leviämisen seurauksena 19 päivänä toukokuuta 2020 annetun neuvoston asetuksen (EU) 2020/672 (1) ja erityisesti sen 6 artiklan 1 kohdan,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Neuvosto myönsi Kyproksen 6 päivänä elokuuta 2020 esittämän pyynnön johdosta 25 päivänä syyskuuta 2020 Kyprokselle taloudellista apua lainana, jonka määrä on enintään 479 070 000 euroa ja keskimääräinen enimmäismaturiteetti 15 vuotta; avulla täydennetään Kyproksen kansallisia toimia covid-19:n leviämisen vaikutusten lieventämiseksi ja taudin leviämisestä työntekijöille ja itsenäisille ammatinharjoittajille aiheutuvien sosioekonomisten seurausten käsittelemiseksi.
                  
               
                     (2)
                  
                  
                     Kyproksen oli määrä käyttää laina neuvoston täytäntöönpanopäätöksen (EU) 2020/1344 (2) 3 artiklassa tarkoitettuja työajan lyhentämisjärjestelyjen, vastaavien toimenpiteiden ja terveyteen liittyvien toimenpiteiden rahoittamiseen.
                  
               
                     (3)
                  
                  
                     Covid-19:n leviämisen vuoksi huomattava osa Kyproksen työvoimasta on edelleen joutunut keskeyttämään työssäkäynnin tai työnhaun. Tämä on johtanut siihen, että täytäntöönpanopäätöksen (EU) 2020/1344 3 artiklan a–e, g ja h alakohdassa tarkoitettuihin toimenpiteisiin liittyvät Kyproksen julkiset menot ovat kasvaneet äkillisesti ja voimakkaasti.
                  
               
                     (4)
                  
                  
                     Covid-19:n leviäminen ja Kyproksen vuosina 2020 ja 2021 toteuttamat poikkeukselliset toimenpiteet taudin leviämisen ja sen sosioekonomisten ja terveyteen liittyvien vaikutusten rajoittamiseksi ovat vaikuttaneet ja vaikuttavat edelleen perinpohjaisella tavalla maan julkiseen talouteen. Komission syksyn 2020 talousennusteen mukaan Kyproksen julkistalouden alijäämän odotettiin olevan 6,1 prosenttia ja julkisen velan 112,6 prosenttia suhteessa bruttokansantuotteeseen (BKT) vuoden 2020 loppuun mennessä. Vuonna 2021 Kyproksen julkisen talouden alijäämän odotetaan supistuvan 2,3 prosenttiin ja julkisen velan 108,2 prosenttiin suhteessa BKT:hen. Komission talven 2021 väliennusteen mukaan Kyproksen BKT:n ennustetaan kasvavan 3,2 prosenttia vuonna 2021.
                  
               
                     (5)
                  
                  
                     Kypros pyysi 10 päivänä maaliskuuta 2021 unionilta taloudellista lisäapua 124 700 000 euroa täydentääkseen edelleen vuosina 2020 ja 2021 aloittamiaan kansallisia toimia, joilla se pyrkii lieventämään covid-19:n leviämisen vaikutuksia ja käsittelemään taudin leviämisen sosioekonomisia seurauksia työntekijöille ja itsenäisille ammatinharjoittajille. Tuen tarve koskee erityisesti johdanto-osan 6–13 kappaleessa esitettyjä toimenpiteitä.
                  
               
                     (6)
                  
                  
                     ”Laki nro 27(I)/2020” (3), ”laki nro 49(I)/2020” (4), ”laki nro 140(I)/2020” (5) ja ”laki 36(I)2021” (6) ovat olleet perustana useiden sellaisten kuukausittaisten hallinnollisten määräysten käyttöönotolle (7), joissa määritellään toimenpiteitä covid-19-leviämisen vaikutusten käsittelemiseksi. Kyseisten lakien perusteella viranomaiset ovat ottaneet käyttöön täytäntöönpanopäätöksen (EU) 2020/1344 3 artiklan a kohdassa tarkoitetun erityisvapaajärjestelyn, jonka mukaisesti yksityisellä sektorilla työskenteleville vanhemmille, joilla on enintään 15-vuotiaita lapsia tai minkä tahansa ikäisiä vammaisia lapsia, maksetaan palkkakompensaatiota. Kyseistä erityisvapaajärjestelyä voidaan pitää asetuksessa (EU) 2020/672 tarkoitettua työajan lyhentämisjärjestelyä vastaavana toimenpiteenä, koska se tarjoaa tulotukea työntekijöille ja auttaa säilyttämään työpaikkoja, kun vanhempien, joiden on huolehdittava lapsistaan koulujen ollessa suljettuina, ei tarvitse lopettaa työsuhdettaan. Toimenpide oli alun perin voimassa helmikuun 2020 ja kesäkuun 2020 välisenä aikana ja sitä jatkettiin tammikuusta 2021 heinäkuuhun 2021.
                  
               
                     (7)
                  
                  
                     ”Laki nro 27(I)/2020”, ”laki nro 49(I)/2020”, ”laki nro 140(I)/2020” ja ”laki 36(I)2021” sekä useat kuukausittaiset hallinnolliset määräykset (8) ovat myös olleet perustana täytäntöönpanopäätöksen (EU) 2020/1344 3 artiklan b alakohdassa tarkoitetulle toimintansa kokonaan keskeyttäneiden yritysten tukijärjestelylle. Kyseisen järjestelyn mukaisesti palkkakompensaatiota maksetaan 97 prosentille sellaisten yritysten työntekijöistä, joiden on ollut pakko keskeyttää toimintansa, ja edellyttäen, että työpaikat säilytetään. Palkkakompensaatio on 60 prosenttia vuonna 2018 maksetusta työntekijän palkasta tai 60 prosenttia työntekijän vuonna 2018 ansaitsemista sosiaaliturvaoikeuksista (vuosi 2019 heinäkuun 2020 ja elokuun 2020 välisen ajanjakson osalta), sen mukaan kumpi on suurempi. Kompensaation enimmäismäärä on 1 214 euroa ja vähintään 360 euroa kuukaudessa. Toimenpide oli alun perin voimassa maaliskuun 2020 ja elokuun 2020 välisenä aikana ja sitä jatkettiin syyskuusta 2020 heinäkuuhun 2021.
                  
               
                     (8)
                  
                  
                     ”Laki nro 27(I)/2020”, ”laki nro 49(I)/2020”, ”laki nro 140(I)/2020” ja ”laki 36(I)2021” sekä useat kuukausittaiset hallinnolliset määräykset (9) ovat myös olleet perustana täytäntöönpanopäätöksen (EU) 2020/1344 3 artiklan b alakohdassa tarkoitetulle toimintansa osittain keskeyttäneiden yritysten tukijärjestelylle. Tukijärjestelyn mukaisesti palkkakompensaatiota maksetaan sellaisten yritysten työntekijöille, joiden liikevaihto on supistunut covid-19-kriisin vuoksi, ja edellyttäen, että työpaikat säilytetään. Palkkakompensaatio on 60 prosenttia vuonna 2018 maksetusta työntekijän palkasta tai 60 prosenttia työntekijän vuonna 2018 ansaitsemista sosiaaliturvaoikeuksista, sen mukaan kumpi on suurempi. Kompensaation enimmäismäärä on 1 214 euroa ja vähintään 360 euroa kuukaudessa. Toimenpide oli alun perin voimassa maaliskuun 2020 ja kesäkuun 2020 välisenä aikana ja sitä jatkettiin tammikuusta 2021 heinäkuuhun 2021.
                  
               
                     (9)
                  
                  
                     ”Laki nro 27(I)/2020”, ”laki nro 49(I)/2020”, ”laki nro 140(I)/2020” ja ”laki 36(I)2021” sekä useat hallinnolliset määräykset (10) ovat olleet perustana täytäntöönpanopäätöksen (EU) 2020/1344 3 artiklan c alakohdassa tarkoitetulle itsenäisiä ammatinharjoittajia koskevalle erityisjärjestelylle. Kyseisen erityisjärjestelyn mukaisesti palkkakompensaatiota maksetaan itsenäisille ammatinharjoittajille, jotka eivät terveysministeriön asetuksen tai ministerineuvoston päätöksen mukaisesti voi harjoittaa mitään toimintaa. Toimenpide oli alun perin voimassa maaliskuun 2020 ja kesäkuun 2020 välisenä aikana ja sitä jatkettiin heinäkuusta 2020 heinäkuuhun 2021.
                  
               
                     (10)
                  
                  
                     ”Laki nro 27(I)/2020”, ”laki nro 49(I)/2020”, ”laki nro 140(I)/2020” ja ”laki 36(I)2021” sekä useat hallinnolliset määräykset (11) ovat olleet perustana täytäntöönpanopäätöksen (EU) 2020/1344 3 artiklan d alakohdassa tarkoitetulle hotelliyksikköjä ja majoitusliikkeitä koskevalle erityisjärjestelylle. Kyseisen erityisjärjestelyn mukaisesti palkkakompensaatiota maksetaan hotellialan yritysten ja muiden majoitusliikkeiden työntekijöille silloin, kun työnantaja on keskeyttänyt toimintansa kokonaan tai työnantajan liikevaihto on supistunut yli 40 prosenttia. Järjestelyyn osallistumisen ehtona on työpaikkojen säilyttäminen. Toimenpide oli alun perin voimassa kesäkuun 2020 ja lokakuun 2020 välisenä aikana ja sitä jatkettiin marraskuusta 2020 heinäkuuhun 2021.
                  
               
                     (11)
                  
                  
                     ”Laki nro 27(I)/2020”, ”laki nro 49(I)/2020”, ”laki nro 140(I)/2020” ja ”laki 36(I)2021” sekä useat hallinnolliset määräykset (12) ovat olleet perustana täytäntöönpanopäätöksen (EU) 2020/1344 3 artiklan e alakohdassa tarkoitetulle erityisjärjestelylle, jolla tuetaan matkailualaan liittyviä tai matkailualan vaikutusten kohteena olevia yrityksiä tai yrityksiä, jotka ovat yhteydessä yrityksiin, joiden toiminta on pakko keskeyttää kokonaan. Kyseisen erityisjärjestelyn mukaisesti palkkakompensaatiota maksetaan hotellialan yritysten ja muiden majoitusliikkeiden työntekijöille silloin, kun niiden toiminta on keskeytynyt kokonaan tai niiden liikevaihto on supistunut yli 40 prosenttia alkuperäisen järjestelyn 55 prosentin sijaan, edellyttäen, että työpaikat säilytetään. Toimenpide oli alun perin voimassa kesäkuun 2020 ja elokuun 2020 välisenä aikana ja sitä jatkettiin syyskuusta 2020 heinäkuuhun 2021 ja sitä muutettiin.
                  
               
                     (12)
                  
                  
                     Lisäksi täytäntöönpanopäätöksen (EU) 2020/1344 3 artiklan g alakohdassa tarkoitetussa ”lisätalousarviossa, tilapäiset puitteet valtiontukitoimenpiteille talouden tukemiseksi tämänhetkisessä covid-19-epidemiassa” vahvistetussa tukijärjestelyssä otettiin käyttöön tukia erittäin pienille ja pienille yrityksille sekä itsenäisille ammatinharjoittajille, jotka työllistävät enintään 50 työntekijää. Pyyntö kattaa ainoastaan itsenäisten ammatinharjoittajien ja yhden hengen yritysten tukemiseen liittyvät menot. Kyseiset tuet kattavat kertasuoritteisen avustuksen pienten yritysten ja itsenäisten ammatinharjoittajien toimintakustannusten tukemiseksi. Kertaluonteisten avustusten määriä on tarkistettu useiden yritysryhmien osalta työntekijöiden määrän perusteella. Lisäksi niiden yritysten osalta, joiden toiminta on ollut keskeytynyt maaliskuusta 2020 alkaen, on sovittu avustuksista; avustus on 10 000 euroa yrityksille, joissa on enintään yhdeksän työntekijää ja 15 000 euroa yrityksille, joissa on yli yhdeksän työntekijää. Tukijärjestelyä voidaan pitää asetuksessa (EU) 2020/672 tarkoitettua työajan lyhentämisjärjestelyä vastaavana toimenpiteenä, koska sen tavoitteena on suojella itsenäisiä ammatinharjoittajia tai vastaavia työntekijäryhmiä tulojen vähentymiseltä tai menetykseltä. Toimenpide oli alun perin voimassa huhtikuun 2020 ja toukokuun 2020 välisenä aikana ja sitä jatkettiin marraskuuhun 2020 ja sitä muutettiin.
                  
               
                     (13)
                  
                  
                     Kypros on jatkanut edelleen ”laissa nro 27(I)/2020”, ”laissa nro 49(I)/2020”, ”laissa nro 140(I)/2020” ja ”laissa 36(I)2021” sekä hallinnollisissa määräyksissä (13) säädettyä terveyteen liittyvää toimenpidettä covid-19-kriisin käsittelemiseksi. Erityisesti täytäntöönpanopäätöksen (EU) 2020/1344 3 artiklan h alakohdassa tarkoitetun sairauspäivärahajärjestelyn mukaisesti palkkakompensaatiota maksetaan yksityisen sektorin työntekijöille ja itsenäisille ammatinharjoittajille, edellyttäen että heidät joko luokitellaan terveysministeriön julkaisemassa luettelossa haavoittuvassa asemassa oleviksi henkilöiksi, viranomaiset ovat asettaneet heidät karanteeniin tai he ovat saaneet covid-19-tartunnan. Toimenpide oli alun perin voimassa maaliskuun 2020 ja kesäkuun 2020 välisenä aikana ja sitä jatkettiin marraskuusta 2020 heinäkuuhun 2021.
                  
               
                     (14)
                  
                  
                     Kypros täyttää taloudellisen avun pyytämiselle asetuksen (EU) 2020/672 3 artiklassa säädetyt edellytykset. Kypros on toimittanut komissiolle asianmukaisen näytön siitä, että toteutuneet ja suunnitellut julkiset menot ovat 1 päivästä helmikuuta 2020 kasvaneet covid-19:n leviämisen sosioekonomisten vaikutusten korjaamiseksi toteutettujen kansallisten toimenpiteiden vuoksi 742 040 000 euroa. Tämä merkitsee äkillistä ja voimakasta kasvua, sillä se liittyy sellaisten suoraan työajan lyhentämisjärjestelyihin ja vastaaviin toimenpiteisiin liittyvien, voimassa olevien kansallisten toimenpiteiden jatkamiseen, jotka kattavat merkittävän osan Kyproksen yrityksistä ja työvoimasta. Kypros aikoo rahoittaa kasvaneista menoista 138 270 000 euroa unionin varoilla.
                  
               
                     (15)
                  
                  
                     Komissio on asetuksen (EU) 2020/672 6 artiklan mukaisesti kuullut Kyprosta ja varmistanut niiden toteutuneiden ja suunniteltujen julkisten menojen äkillisen ja voimakkaan kasvun, jotka liittyvät suoraan covid-19:n leviämiseen liittyviin työajan lyhentämisjärjestelyihin ja vastaaviin toimenpiteisiin sekä asiaankuuluviin terveyteen liittyviin toimenpiteisiin, joihin viitataan Kyproksen 10 päivänä maaliskuuta 2021 päivätyssä pyynnössä.
                  
               
                     (16)
                  
                  
                     Kyproksen 10 päivänä maaliskuuta 2021 päivätyn pyynnön ja johdanto-osan 13 kappaleessa tarkoitetun taloudellisen avun määrä terveyteen liittyvien toimenpiteiden kustannusten kattamiseksi on 440 000 euroa.
                  
               
                     (17)
                  
                  
                     Kyprokselle olisi sen vuoksi myönnettävä taloudellista apua maan auttamiseksi selviytymään covid-19:n leviämisen aiheuttaman talouden vakavan häiriön sosioekonomisista vaikutuksista. Komission olisi tehtävä päätökset erien ja osaerien maturiteeteista, suuruudesta ja maksamisesta tiiviissä yhteistyössä kansallisten viranomaisten kanssa.
                  
               
                     (18)
                  
                  
                     Kyproksen ja komission olisi otettava tämä päätös huomioon asetuksen (EU) 2020/672 8 artiklan 2 kohdassa tarkoitetussa lainasopimuksessa.
                  
               
                     (19)
                  
                  
                     Tällä päätöksellä ei saisi rajoittaa sisämarkkinoiden toiminnan vääristymiseen liittyvien mahdollisten menettelyjen, erityisesti perussopimuksen 107 ja 108 artiklan mukaisten menettelyjen, tuloksia. Päätöksellä ei poisteta jäsenvaltioille perussopimuksen 108 artiklan nojalla kuuluvaa velvoitetta ilmoittaa komissiolle mahdollisista valtiontuista.
                  
               
                     (20)
                  
                  
                     Kyproksen olisi ilmoitettava komissiolle suunniteltujen julkisten menojen toteutumisesta säännöllisin väliajoin, jotta komissio voi arvioida, missä määrin Kypros on toteuttanut kyseiset menot.
                  
               
                     (21)
                  
                  
                     Päätös taloudellisen avun myöntämisestä on tehty ottaen huomioon Kyproksen tämänhetkiset ja odotettavissa olevat tarpeet sekä muiden jäsenvaltioiden asetuksen (EU) 2020/672 nojalla jo toimittamat tai suunnitteilla olevat taloudellisen avun pyynnöt, soveltaen samalla yhdenvertaisen kohtelun, solidaarisuuden, oikeasuhteisuuden ja avoimuuden periaatteita,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan täytäntöönpanopäätös (EU) 2020/1344 seuraavasti:
            
                        1)
                     
                     
                        Muutetaan 2 artikla seuraavasti:
                        
                                    a)
                                 
                                 
                                    korvataan 1 kohta seuraavasti:
                                    
                                                ”1.
                                             
                                             
                                                Unioni asettaa Kyproksen saataville enintään 603 770 000 euron lainan. Lainan keskimääräinen enimmäismaturiteetti on 15 vuotta.”;
                                             
                                          
                              
                                    b)
                                 
                                 
                                    korvataan 4 kohta seuraavasti:
                                    
                                                ”4.
                                             
                                             
                                                Ensimmäinen erä maksetaan sillä edellytyksellä, että asetuksen (EU) 2020/672 8 artiklan 2 kohdassa säädetty lainasopimus on tullut voimaan. Muut erät maksetaan kyseisen lainasopimuksen ehtojen mukaisesti tai ne edellyttävät tarvittaessa lainasopimuksen lisäyksen tai muutetun lainasopimuksen voimaantuloa.”
                                             
                                          
                              
                  
                        2)
                     
                     
                        Korvataan 3 artikla seuraavasti:
                        
                           ”3 artikla
                           Kypros voi rahoittaa seuraavia toimenpiteitä:
                           
                                       a)
                                    
                                    
                                       erityinen vanhempainvapaajärjestely, sellaisena kuin siitä säädetään ”laissa nro 27(I)/2020” ja ”hallinnollisissa määräyksissä 127/148/151/184/192/212/213/235/2020”, sellaisina kuin niitä on jatkettu;
                                    
                                 
                                       b)
                                    
                                    
                                       toimintansa kokonaan keskeyttäneiden yritysten tukijärjestelyt, sellaisina kuin niistä säädetään ”laissa nro 27(I)/2020” ja ”hallinnollisissa määräyksissä 130/148/151/187/212/213/238/243/271/273/2020”, sellaisina kuin niitä on jatkettu;
                                    
                                 
                                       c)
                                    
                                    
                                       toimintansa osittain keskeyttäneiden yritysten tukijärjestelyt, sellaisena kuin niistä säädetään ”laissa nro 27(I)/2020” ja ”hallinnollisissa määräyksissä 131/148/151/188/212/213/239/2020”, sellaisina kuin niitä on jatkettu;
                                    
                                 
                                       d)
                                    
                                    
                                       itsenäisiä ammatinharjoittajia koskeva erityisjärjestely, sellaisena kuin siitä säädetään ”laissa nro 27(I)/2020” ja ”hallinnollisissa määräyksissä 129/148/151/186/213/237/322/2020”, sellaisina kuin niitä on jatkettu;
                                    
                                 
                                       e)
                                    
                                    
                                       hotelliyksikköjä ja majoitusliikkeitä koskeva erityisjärjestely, sellaisena kuin siitä säädetään ”laissa nro 27(I)/2020” ja ”hallinnollisissa määräyksissä 269/317/2020”, sellaisina kuin niitä on jatkettu;
                                    
                                 
                                       f)
                                    
                                    
                                       erityisjärjestely, jolla tuetaan matkailualaan liittyviä tai matkailualan vaikutusten kohteena olevia yrityksiä tai yrityksiä, jotka ovat yhteydessä yrityksiin, joiden toiminta on pakko keskeyttää kokonaan, sellaisena kuin siitä säädetään ”laissa nro 27(I)/2020” ja ”hallinnollisissa määräyksissä 270/318/2020”, sellaisina kuin niitä on jatkettu ja niitä on muutettu;
                                    
                                 
                                       g)
                                    
                                    
                                       erityisjärjestely, jolla tuetaan erityistä ennalta määritettyä toimintaa harjoittavia yrityksiä, sellaisena kuin siitä säädetään ”laissa nro 27(I)/2020” ja ”hallinnollisissa määräyksissä 272/320/396/420/500/535/633/2020”;
                                    
                                 
                                       h)
                                    
                                    
                                       erittäin pienten ja pienten yritysten ja itsenäisten ammatinharjoittajien tukijärjestely, sellaisena kuin siitä säädetään itsenäisten ammatinharjoittajien ja yhden hengen yritysten tukemiseen liittyvien menojen osalta ”lisätalousarviossa, tilapäiset puitteet valtiontukitoimenpiteille talouden tukemiseksi tämänhetkisessä covid-19-epidemiassa”, sellaisena kuin sitä on jatkettu ja sitä on muutettu;
                                    
                                 
                                       i)
                                    
                                    
                                       sairauspäivärahajärjestely, sellaisena kuin siitä säädetään ”laissa nro 27(I)/2020” ja ”hallinnollisissa määräyksissä 128/148/151/185/212/236/2020”, sellaisina kuin niitä on jatkettu.”
                                    
                                 
                     
                  
                        3)
                     
                     
                        Korvataan 4 artikla seuraavasti:
                        
                           ”4 artikla
                           
                              1.   Kyproksen on ilmoitettava suunniteltujen julkisten menojen toteutumisesta komissiolle viimeistään 30 päivänä maaliskuuta 2021 ja sen jälkeen kuuden kuukauden välein, kunnes kyseiset suunnitellut julkiset menot ovat toteutuneet täysimääräisinä.
                           
                           
                              2.   Jos 3 artiklassa tarkoitetut toimenpiteet perustuvat suunniteltuihin julkisiin menoihin ja niistä on annettu täytäntöönpanopäätöksen (EU) 2020/1344 muuttamista koskeva täytäntöönpanopäätös, Kyproksen on ilmoitettava komissiolle suunniteltujen julkisten menojen toteutumisesta kuuden kuukauden kuluessa kyseisen muuttamista koskevan täytäntöönpanopäätöksen antamispäivästä ja sen jälkeen kuuden kuukauden välein, kunnes kyseiset suunnitellut julkiset menot ovat toteutuneet täysimääräisinä.”
                           
                        
                     
                  
         
            2 artikla
            Tämä päätös on osoitettu Kyproksen tasavallalle.
            Tämä päätös tulee voimaan päivänä, jona se annetaan tiedoksi vastaanottajalle.
         
         
            3 artikla
            Tämä päätös julkaistaan Euroopan unionin virallisessa lehdessä.
         
         
            Tehty Brysselissä 23 päivänä huhtikuuta 2021.
            
               
                  Neuvoston puolesta
               
               
                  Puheenjohtaja
               
               A. P. ZACARIAS
            
         
         
            (1)  EUVL L 159, 20.5.2020, s. 1.
         
            (2)  Neuvoston täytäntöönpanopäätös (EU) 2020/1344, annettu 25 päivänä syyskuuta 2020, tilapäisen tuen myöntämisestä Kyproksen tasavallalle asetuksen (EU) 2020/672 nojalla työttömyysriskien lieventämiseksi hätätilassa covid-19:n leviämisen seurauksena (EUVL L 314, 29.9.2020, s. 13).
         
            (3)  Ε.Ε., Παρ.Ι(I), Αρ.4748, 27/3/2020.
         
            (4)  Ε.Ε., Παρ.Ι(I), Αρ.4756, 26/5/2020.
         
            (5)  Ε.Ε., Παρ.Ι(I), Αρ.4780, 12/10/2020.
         
            (6)  Ε.Ε., Παρ.Ι(I), Αρ.4823, 30/3/2021.
         
            (7)  ”Hallinnolliset määräykset 127/148/151/184/192/212/213/235/2020”, joita on jatkettu ”hallinnollisilla määräyksillä 20/88/2021”.
         
            (8)  ”Hallinnolliset määräykset 130/148/151/187/212/213/238/243/271/273/2020”, joita on jatkettu ”hallinnollisilla määräyksillä 319/395/421/501/536/634/2020 ja 15/83/2021”.
         
            (9)  ”Hallinnolliset määräykset 131/148/151/188/212/213/239/2020”, joita on jatkettu ”hallinnollisilla määräyksillä 16/84/2021”.
         
            (10)  ”Hallinnolliset määräykset 129/148/151/187/186/213/237/322/271/273/2020”, joita on jatkettu ”hallinnollisilla määräyksillä 398/423/503/538/636/634/2020 ja 18/86/2021”.
         
            (11)  ”Hallinnolliset määräykset 269/317/2020”, joita on jatkettu ”hallinnollisilla määräyksillä 393/418/498/533/631/2020 ja 13/81/2021”.
         
            (12)  ”Hallinnolliset määräykset 270/318/2020”, joita on jatkettu ”hallinnollisilla määräyksillä 394/419/499/534/632/2020 ja 14/82/2021”.
         
            (13)  ”Hallinnolliset määräykset 128/148/151/185/212/236/2020”, joita on jatkettu ”hallinnollisilla määräyksillä 637/2020 ja 19/87/2021”.